তাই এখানে মাদার অর্গানাইজেশন হিসেবে বেসিসকে ফ্যাসিলিটরের ভূমিকায় সব সময় প্রস্তুত থাকতে হবে। সদস্যদের সব রকম সুবিধা দিয়ে ব্যবসায়িক উন্নয়নে এনগেইজড রাখতে হবে। আমরা ইসি কমিটিতে এলে সবকিছু ট্রান্সপারেন্ট রাখব। তাদের সঙ্গে আমরা নিয়মিত মিটিংয়ে বসব, তাদের যে কোনো সদস্যা সমাধানে আমরা সহযোগিতা করব। আমরা সদস্যদের ব্যবসা সম্প্রসারণের জন্য দেশ-বিদেশের মার্কেটে ফোকাস রাখব। আমরা চেষ্টা করব যাতে দেশের প্রতিষ্ঠানগুলো দেশীয় সফটওয়্যার ব্যবসা করে এবং বিদেশের এক্সপোর্ট মার্কেটের নতুন নতুন বাজার তৈরি করে। বেসিস সদস্যদের উন্নয়নে আমরা সহজ শর্তে অর্থায়ন করব।